[{"text_idx": "#000005", "text": "Ariennir y bartneriaeth gan the Arts and Humanities Research Council (AHRC) er mwyn darparu ysgoloriaethau a hyfforddiant i o\u0302l-raddedigion."}, {"text_idx": "#000007", "text": "Mae\u2019r 21ain ganrif yn trawsnewid ymchwil academaidd: mae heriau creadigol a deallusol ein hymholiadau ymchwil bellach wedi\u2019u cyfuno a\u0302 gofynion cymdeithas ddeinamig sy\u2019n fwyfwy byd-eang. Gofynna\u2019r byd ymchwil newydd hwn am ymchwil a gynhelir o fewn cyd-destunau rhyngddisgyblaethol a thrawsddisgyblaethol."}, {"text_idx": "#000009", "text": "Rydym yn darparu hyfforddiant hyblyg, myfyriwr-ganolog sy\u2019n meithrin arbenigedd disgyblaethol ar y cyd a\u0302 safbwyntiau rhyngddisgyblaethol. Cyfoethogir y rhain gan arbenigedd o safon fyd-eang a\u2019r adnoddau o\u2019r radd flaenaf sydd ar gael yn y deg sefydliad sy\u2019n aelodau o\u2019r consortiwm (sef naw prifysgol flaenllaw ac amgueddfa genedlaethol) yn ogystal a\u0302\u2019n sefydliadau partner arloesol."}, {"text_idx": "#000010", "text": "Caiff eich prosiect ymchwil ei gefnogi gan dimau goruchwylio cydweithredol a ddaw o ddau o sefydliadau\u2019r consortiwm."}, {"text_idx": "#000012", "text": "Bydd eich timau goruchwylio traws-sefydliadol cydweithredol yn gweithio gyda\u2019i gilydd, a chyda chi, er mwyn sicrhau eich bod yn cael yr hyfforddiant pwrpasol sydd ei angen arnoch i ddatblygu eich gwybodaeth, sgiliau ac arbenigedd disgyblaethol a (lle bo\u2019n briodol) rhyngddisgyblaethol. Bydd eich ti\u0302m goruchwylio hefyd yn eich helpu i nodi cyfleoedd datblygu gyda\u2019n sefydliadau partner, gan gynnwys mentora, lleoliadau, sgiliau technegol a mwy."}]